

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΚΡΗΤΗΣ****ΠΕΡΙΦΕΡΕΙΑΚΗ ΕΝΟΤΗΤΑ ΧΑΝΙΩΝ**ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ**Ταχ. Δ/νση**: Πλατεία Ελευθερίας 1, 73100 Χανιά**Τηλ**. 28213-40160 **Ηλεκ. Δ/νση** :oikonomaki@crete.gov.gr |  Χανιά 23/01/2025 |

**ΔΕΛΤΙΟ ΤΥΠΟΥ**

**Ετήσια Τελετή Βράβευσης**

**του Γυμναστικού Συλλόγου «Ελευθέριος Βενιζέλος»**

Όπως κάθε χρόνο, έτσι και φέτος, ο **Γυμναστικός Σύλλογος «Ελευθέριος Βενιζέλος»** διοργανώνει την **Ετήσια Τελετή Βράβευσης** των Αθλητών, Προπονητών και Υποστηρικτών του Συλλόγου, για τις επιτυχίες του 2024, η οποία θα πραγματοποιηθεί την **Κυριακή 26 Ιανουαρίου 2025**, ώρα **6.00 μ.μ.,** στο **Πνευματικό Κέντρο Χανίων.**

**Η φετινή Τελετή αποτελεί ένα ιδιαίτερο ορόσημο στην πορεία του Συλλόγου, καθώς συμπληρώνονται 30 χρόνια από την επαναλειτουργία του, γεγονός που συνοδεύεται από την κατάκτηση της πρώτης θέσης** στην αξιολόγηση του ΣΕΓΑΣ, μεταξύ **346 αθλητικών σωματείων** που αξιολογήθηκαν για το **2024**.

Για να γιορτάσει αυτό το διπλό ξεχωριστό γεγονός, ο «Ελευθέριος Βενιζέλος» έχει καλέσει να παραστούν στην Τελετή σημαντικά πρόσωπα του Ελληνικού Αθλητικού Γίγνεσθαι, που θα προσδώσουν στην εκδήλωση την αρμόζουσα λαμπρότητα. Θα βρεθούν κοντά μας οι αθλητές του Γυμναστικού Συλλόγου «Ελευθέριος Βενιζέλος» που συμμετείχαν στους Ολυμπιακούς και Παραολυμπιακούς αγώνες του Παρισιού, Χρήστος Φραντζεσκάκης, Mιχάλης Αναστασάκης, Δόση Παναγιώτα, Νυφαντόπουλος Ιωάννης, Γκαβέλας Αθανάσιος και οι προπονητές τους.

Συν-διοργανώτρια της δράσης η **Περιφέρεια Κρήτης – Περιφερειακή Ενότητα Χανίων.**